L 167/6
FI
Euroopan unionin virallinen lehti
30.6.2023
(22)
On tarpeen sisällyttää asetuksen (EU) N:o 651/2014 soveltamisalaan sisämarkkinoille soveltuvuutta koskevat edellytykset, jotka koskevat ympäristöveron tai -maksujen alennusten muodossa myönnettävää tukea.
Ympäristöverojen ja veronluonteisten maksujen tarkoituksena on lisätä ympäristön kannalta haitallisen toiminnan kustannuksia, mikä hillitsee tällaista toimintaa ja parantaa ympäristönsuojelun tasoa.
Jos ympäristöperusteisia veroja tai veronluonteisia maksuja ei voida kantaa vaarantamatta tiettyjen yritysten taloudellista toimintaa, suotuisamman kohtelun myöntäminen joillekin yrityksille voi mahdollistaa ympäristöperusteisista veroista tai veronluonteisista maksuista saatavan kokonaismäärän korkeamman tason.
Näin ollen ympäristöön liittyvien verojen tai veronluoteisten maksujen alennukset voivat joissain olosuhteissa välillisesti edistää ympäristönsuojelun tason parantumista.
(23)
Ympäristöveroalennusten ja -vapautusten muodossa myönnettävään tukeen on aiheellista soveltaa samoja edellytyksiä kaikilla talouden aloilla, ellei sovellettavia erityissääntöjä ole.
Näin ollen jäsenvaltioiden neuvoston direktiivin 2003/96/EY (25) 15 artiklan 1 kohdan f alakohdan ja 15 artiklan 3 kohdan nojalla sisävesillä tapahtuvaan kalastukseen ja kalanviljelyyn veronalennusten muodossa myöntämä tuki olisi sisällyttävä asetuksen (EU) N:o 651/2014 soveltamisalaan 30 päivästä kesäkuuta 2023, kun komission asetusta (EU) 2022/2473 (26) ei enää sovelleta niihin.
(24)
Kaukolämmitykseen ja/tai -jäähdytykseen myönnettävän investointituen osalta fossiilisiin polttoaineisiin, erityisesti maakaasuun, perustuviin kaukolämmitys- ja/tai jäähdytysjärjestelmiin sekä jakeluverkostoihin tai niiden parantamiseen tehtävien investointien tukemista koskevassa asetuksen (EU) N:o 651/2014 46 artiklassa säädettyjä sisämarkkinoille soveltuvuutta koskevia edellytyksiä olisi mukautettava, jotta voidaan ottaa huomioon Euroopan vihreän kehityksen ohjelman ja eurooppalaisen ilmastolain tavoitteet ja erityisesti Kestävä Eurooppa -investoin­ tiohjelma (27).
(25)
Energiainfrastruktuuriin tehtävien investointien osalta asetuksen (EU) N:o 651/2014 soveltamisalaan olisi sisällytettävä ryhmäpoikkeukset, jotka koskevat tukea investoinneille aluetukialueiden ulkopuolella.
Lisäksi kyseisessä asetuksessa säädettyjä energiainfrastruktuuri-investointien sisämarkkinoille soveltuvuutta koskevia edellytyksiä maakaasun osalta on mukautettava, jotta voidaan ottaa huomioon Euroopan vihreän kehityksen ohjelman tavoitteet ja varmistaa vuosiin 2030 ja 2050 tähtäävien ilmastotavoitteiden noudattaminen.
(26)
Kun otetaan huomioon puolustusteollisuuden hankkeiden rahoituksen erityispiirteet ja se, että puolustusalalla kysyntä tulee lähes yksinomaisesti jäsenvaltioista, jotka myös valvovat kaikkea puolustusalaan liittyvien tuotteiden ja teknologioiden hankintaa, mukaan lukien vienti, puolustusala toimii ainutlaatuisella tavalla eikä noudata tavanomaisia sääntöjä ja liiketoimintamalleja, joita sovelletaan perinteisemmillä markkinoilla.
Ottaen huomioon alan erityispiirteet sekä Euroopan parlamentin ja neuvoston asetuksella (EU) 2021/697 (28) perustetun Euroopan puolustusrahaston ja Euroopan parlamentin ja neuvoston asetuksella (EU) 2018/1092 (29) perustetun Euroopan puolustusteollisen kehittämisohjelman säännöt, joissa vahvistetaan enimmäisrahoitusosuudet siten, että ei rajoiteta julkisen rahoituksen kokonaismäärää vaan houkutellaan yhteisrahoitusta jäsenvaltioilta, jäsenvaltioiden näihin yhteisrahoitettuihin hankkeisiin osoittamien rahoitusosuuksien olisi tietyin edellytyksin katsottava soveltuvan sisämarkkinoille, ja ne olisi vapautettava ilmoitusvelvollisuudesta.
Tällainen yhteisrahoitus voidaan erityisesti todeta yhteismarkkinoille soveltuvaksi tutkimus- ja kehityshankkeisiin myönnettävää tukea koskevien yleisten säännösten tarjoamien mahdollisuuksien lisäksi edellyttäen, että tuensaajat maksavat markkinahinnan hankkeen tuloksena syntyneiden teollis- ja tekijänoikeuksien tai prototyyppien käytöstä muihin kuin puolustussovelluksiin.
Tällaisissa tilanteissa ei myöskään pitäisi olla tarpeen arvioida uudelleen tukikelpoisuusedellytyksiä, jotka komissio on jo riippumattomien asiantuntijoiden avustamana arvioinut kansainvälisellä tasolla asetuksen (EU) 2021/697 tai asetuksen (EU) 2018/1092 mukaisesti ennen tutkimus- ja kehityshankkeen valintaa.
Asetuksen (EU) N:o 651/2014 8 artiklaa olisi muutettava siten, että mahdollistetaan keskitetysti hallinnoidun unionin rahoituksen ja valtiontuen yhdistelmät hankkeen kokonaiskustannuksiin asti.
(27)
Asetukset (EU) N:o 651/2014 ja (EU) 2022/2473 olisi sen vuoksi muutettava vastaavasti,
(25) Neuvoston direktiivi 2003/96/EY, annettu 27 päivänä lokakuuta 2003, energiatuotteiden ja sähkön verotusta koskevan yhteisön kehyksen uudistamisesta (EUVL L 283, 31.10.2003, s. 51).
(26) Komission asetus (EU) 2022/2473, annettu 14 päivänä joulukuuta 2022, kalastus- ja vesiviljelytuotteiden tuottamisen, jalostamisen ja kaupan pitämisen alalla toimiville yrityksille myönnettävien tukien tiettyjen muotojen toteamisesta sisämarkkinoille soveltuviksi Euroopan unionin toiminnasta tehdyn sopimuksen 107 ja 108 artiklan mukaisesti (EUVL L 327, 21.12.2022, s. 82).
(27) Komission tiedonanto – Kestävä Eurooppa -investointiohjelma: Euroopan vihreän kehityksen investointiohjelma (COM(2020) 21 final).
(28) Euroopan parlamentin ja neuvoston asetus (EU) 2021/697, annettu 29 päivänä huhtikuuta 2021, Euroopan puolustusrahaston perustamisesta ja asetuksen (EU) 2018/1092 kumoamisesta (EUVL L 170, 12.5.2021, s. 149).
(29) Regulation (EU) 2018/1092 of the European Parliament and of the Council of 18 July 2018 establishing the European Defence Industrial Development Programme aiming at supporting the competitiveness and innovation capacity of the Union's defence industry (EUVL L 200, 7.8.2018, s. 30).